Baloghova odbrana
Baloghova odbrana (poznata i kao Baloghov protivgambit) jeste šahovsko otvaranje koje počinje potezima: 1. e4 d6 2. d4 f5. Do nje može doći i transpozicijom u Stauntonovom gambitu protiv Holandske odbrane 1. d4 f5 2. e4!? ako crni odbije gambit igrajući 2. d6. Nazvana je po mađarskom međunarodnom majstoru dopisnog šaha Jánosu Baloghu, koji je i u standardnom šahu bio jak majstor. Danas se ovo otvaranje rijetko viđa budući da slabi kraljevo krilo crnog i često rezultira zaostalim e-pješakom i(li) rupom na e6 nakon što crni razmijeni bjelopoljnog lovca. Međunarodni majstor dopisnog šaha Keith Hayward nedavno je napisao seriju članaka u kojima kaže da se ova odbrana, iako riskantna, može igrati.